user
දේවදාර  ශාකය ගැන විස්තරයක් කරන්න.


assistant
ෆයිනස් වර්ගත් එසේම බොටල් බ්‍රෂ් නම් විදේශීය විසිතුරු ශාක ආදී ඉදිකටුවන් ආකාරයට පත්‍ර සෑදෙන මනා සුවදින් යුතු විසිතුරු ශාකයන් පැල විකුණන වෙළෙන්දන් දේවදාර කියා විකුණන අයුරු නූතනයේ බොහොවිට දැකිය හැකිය. දේවදාර ශාකය බොහෝ මිලෙන් යුතු ශාකයක් වන අතර ඉතා දුර්ලබ ඖෂධීය ශාකයක් එනිසා වෙනත් ශාකවලට දේවදාර කියා නොරැවටෙන්න සත්‍ය දැනගන්න නියම දේවදාර ශාකයක් ලංකාවේ පට්ටිපොල  ඔසු උයනේ දැකගැනීමට හැකියාව ඇත. එහි තියෙන්නේද සීමිත පැල ප්‍රමානයකි. පැල විකුණන ජාවාරම්කාරයන්ට නොරැවටී දේවදාර ශාකය හදුනාගනිමු .
අමරදාර , ත්‍රිසශදාර , භද්‍රදාර , සුරදාර , සුරදාරු , ඉන්ද්රදාරු , දේවදාරම් , කිලීම ආදී නාමයන් කිහිපයක්ම දේවදාර ශාකය සදහා භාවිතා කරන අතර ඉංග්‍රීසියෙන් Deodara , Himalayan cedars ලෙසට හදුන්වයි. දේවදාරු කියා දෙමළෙන් හා සංස්කෘතයෙන් හදුන්වනු ලබයි.
දේවදාර දේශීය ඖෂධ ශාකයක් නොවුනද ආයුර්වේද වෛද්ය ක්රමයේ ප්රකට ඖෂධයක් මෙන්ම ඉන්දියානුවන් පූජනීයත්වයකින් සලකනු ලබන ශාකයකි. ඉන්දීයාවට දේශීය වන දේවදාර "දෙවිවරුන්ගේ ලී" යනුවෙන් අරුත් ගැන්වෙයි. මෙය මල් හට නොගන්නා විවෘත බීජක (Gymnosperms) නම් උද්භිද වර්ගීකරණය යටතේ ඇති Pinaceae කුලයට අයත් බොහෝ සෙමින් වැඩෙන ශාකයකි. මුහුදු මට්ටමේ සිට මීටර් 2000 වඩා උස්වූ ඉන්දියාවේ හිමාලය සහ ඒ ආශ්රිත ප්රදේශයන්හි වැවෙන 50m පමණ උස විශාල කේතුධර ශාකකි. මෙහි ආයු කාලය වසර 1000ක් පමණ වේ යැයි ප්‍රමානාත්මකයින්ගේ අදහසකි. 
ඉදිකටු වන් සිහින් කොළ වලයාකාරව ගොනු වශයෙන් පිහිටයි. මෙම ශාකවල ස්ත්රී සහ පුරුෂ බීජාණු අඩංගු ව්යුහ කේතු නම් වේ. ස්ත්රි කේතුවෙහි හට ගන්නා බීජ මගින් ශාකයේ ව්යාප්ති සිදු වේ. දේවදාර ශාක ලංකාවේ නොවැවෙන අතර පට්ටිපොල ඔසු උයනෙහි වගා කරන්නට උත්සහ ගෙන ඇතත් අවශ්ය දේශගුණික සාධක නොමැති හෙයින් එය සාර්ථක වී නොමැති බව සදහන් වෙයි. මීට වසර 30 කටත් පෙර සිටවූ දේවදාර ගස් කීපයක් අදටත් කුඩා පැල ලෙස එහි තිබෙනු දැක ගත හැකිය. එසේත් නොමැති නම් වසර 1000ක් පමණ කල් වැඩෙන ශාකයක් නිසා දේවදාර ශාකය බොහෝම සෙමින් වැඩෙනවා යැයි අනුමාන කල හැකි අතර කාලානූරුපීව ලංකාවේ පට්ටිපොල ඔසු උයනේ තිබෙන ( Cedrus deodara ) දේවදාර ශාකයත් වර්ධනය වේ යැයි කිව යුතුය.
දේවදාර ශාකය ඉන්දියාවේ හිමාලය සහ ඒ අවට උස් බිම්වල පමණක් වැව්න ද ලංකාවෙහි දේවදාර නමින් හඳුන්වන ශාක කිහිපයක් හමුවන නිසා ඖෂධ සඳහා භාවිතා කළ යුතු නිවැරදි දේවදාර ශාකය කුමක්ද යන්න පිළිබඳව යම් ව්යාකූල බවක් දක්නට ලැබේ. අප රටෙහි නිවෙස් අසල සහ වීදි අලංකරණය සඳහා වවන Annonaceae කුලයට අයත් දේශීය ශාකයක් වන ඕවිල / ඊ පෙත්ත / ඕමාර යන නම්වලින් හඳුන්වන Polyalthia longifolia ශාකයද ඇතැම් විට දේවදාර යනුවෙන් හඳුන්වා ඇතත් එහි ඖෂධීය භාවිතාවක් ගැන තොරතුරු දැන ගන්නට නැත. එමෙන්ම Erythroxylaceae කුලයට අයත් රට කිරිල්ල / ලංකා අගිල් යන නම්වලින් හඳුන්වන Erythroxylum monogynum නම් දේශීය ශාකයටද දේවදාර නම භාවිතා කරන අතර එය සුවඳ දුම් කුඩු වර්ග සෑදීමට භාවිතා කරයි. මීට අමතරව පැළ අලෙවිකරුවන් විසින් මෑතදී හඳුන්වාදී ඇති විදේශීය විසිතුරු ශාක කීපයක්ද දේවදාර නමින් හැඳින්වීමට පටන් ගෙන ඇත. ඒ අතර Callistemon ගණයට අයත් Bottle brush යනුවෙන් ඉංශ්රිසි බසින් හඳුන්වන විදේශීය විසිතුරු ශාක කීපයක්, Melaleuca bracteata නම් කහ පැහැති කුඩා කොළ සහිත ශාකයක් හා Eugenia sprengelii නම් පැළෑටියක් ද වෙයි. දේවදාර යැයි සඳහන් ඖෂධ වට්ටොරුවක් සඳහා ඉන්දියානු දේවදාර ශාකය (Cedrus deodara) හැරුණු විට ඉහත සඳහන් කවර හෝ ශාකයක කොටස් භාවිතා කිරීම සපුරාම වැරදි බව අවධාරණය කළ යුතුය
දේවදාර නම් ඔසුතුරෙහි නිජබිම ඉන්දියාවේ හිමාලය කදුවැටියයි. එ ආසන්න වාසීන් හා තදාසන්න ප්රාන්ත වාසීන් උදෑසනම දේවදාර සෙවණක වාඩිවී සිටින අතර එසේ සිටින්නේ දේවදාර ශාකයේ ඔසු ගුණ මිශ්‍ර වායුව ආශ්වාස කිරීමෙන් ශ්වසන ආබාධ සදහා ප්‍රත්‍යක්ෂ ඔසුවක් වන හෙයිනි. ඉන්දියාවේ පූජනීය ශාකයක් සේම පූජනීය ස්ථානවල සිටුවා ඇති හා සිටුවන ලබන ශාකයන් අතරට අග්‍රගණ්‍ය අවස්ථාවක් දේවදාර ශාකයට හිමිවී ඇත. දේවදාර ශාකය ඉසිවරුන් විසින් භාවිතා කරන ලද ඖෂධීය ශාකයක් සේ ඉන්දියානුවන් විසින් පිලිගත් මතයකි. එනිසාම ශාක අතර සුවිශේෂී ශාකයක් සේ දේවදාර පිලිගැනේ. දේවදාර යනු දෙවියන්ගේ ගස දෙවියන්ගේ ලීය යන අර්ථය බවද කියවෙයි.
උණ, පාචනය, අතීසාරය, චර්ම රෝග, ක්ෂත, උදරාබාධ, ඉක්කා, ඇදුම, කැස්ස, හිසරුදා, ආතරයිටීස්, ඉදිමීම්, දැවිල්ල, වණ, ආසාදිත තුවාල, මුත්ර ආබාධ, තරබාරු බව, කම්බුල් ගාය ආදී රෝග රැසක් සඳහා ප්රතිකාර කිරීමට ප්රධාන වශයෙන් ඉන්දියානු දේවදාර ශාකයේ අරටුව සහ තෙල්ද, අමතරව පොත්තද භාවිතා කරයි. ආයුර්වේද වෙදකමෙහි එන ක්වාථ, චූර්ණ, ලේහ, තෛල, අරිෂ්ඨ, ආසව බොහෝමයක ප්රධාන ද්රව්යක් ලෙස දේවදාර ඇතුලත්ව ඇත. ඇදුම සහ ඉක්කා සඳහා දේවදාර කසාය යොදයි. එකීය ඖෂධයක් ලෙස ක්ෂත හා චර්ම රෝගයන්හි යෙදේ. දේවදාර කැබැල්ලක් ඇල් ජලයෙන් උරච්චි කර අලේප කිරීමෙන් හිසෙහි වේදනාවන් සමනය වේ. 
දේවදාර ශාකය ඇදුමට කැස්සට ඉක්කාවට (බ්රොන්කයිටිස්) ක්ෂය රෝගයට හා පෙණහළු ආශ්රිත රෝග සදහා විශේෂයෙන්ම භාවිතා කරන අතර ඇදුමටත් ඉක්කාවටත් දේවදාර ප්‍රධන කරගත් තවත් ඔසු සමග තම්බා කෂාය ලබා දෙනවා. මැලේරියාව ඇතුළු සියලු උණ රෝගවලටද ක්රියාකරන්නක් සේද සදහන් වෙයි.හිසේඇම්මට දේවදාර ලී කෑල්ලක් ඇල්දියෙන් උරච්චි කරගෑමෙන් හිසරදයත් දුරුකර ගැන්මට හැකියි.
වසංගත දුරුකිරීමට දේවදාර ඉඟුරු කොත්තමල්ලි වෙනිවැල් ගැට කටුවැල් බටු යන ඖෂධ සමග එක්කළ පස්පංගුව ලබා දෙන බවක්ද සඳහන් වන අතර සිරුරේ සියලු පද්ධති රෝග සුවකිරීමේ හැකියාවක් දේවදාර නම් දුර්ලබ ඔසුතුර සතුයි. එය ප්රතිශක්ති ප්රති ඔක්සිකාරක ප්රතිප්රදාහ ප්රති අසාත්මිකතා ගුණවලින් යුතුයි. දිලීර නාශක බැක්ටීරියා නාශක විෂබීජ නාශකවලින්ද දේවදාර සමන්විතය. විටමින් සේම ඛනිජ වර්ගද සිරුරට හිතකර රසායනවලින්ද පොහොසත් ගණයේ ශාකයක් සේ දේවදාර සටහන් වෙයි. දේවදාර ලී , අරටුව හා පොත්ත මෙන්ම ඉදිකටු වන් කොළ හා ඇට ආදි අනෙකුත් කොටස් ද රෝග සදහා ඔසු පිණිස විශාල  දායකත්වයක් සපයනවා. 
ආයුර්වේද ප්රතිකාර සඳහා බෙහෙවින් යොදා ගැනෙන මෙම ශාකය මගින් ක්වාත චූර්ණ ලේහ අරිෂ්ට ආසව තෛල ආදි නොයෙක් ඖෂධ සැකසෙන අතර දේවදාර ලීය සුගන්ඳ කුඩු වර්ග නිපදවීමටත්, දිලීර සඳහා හොඳින් ඔරොත්තු දෙන දැවයක් ලෙසත් ප්රකටය. ලීයෙන් ලබා ගන්නා රෙසින පොලිෂ් වර්ග, සබන්, සුවඳ විලවුන්, විෂබීජ නාශක ආදිය නිපදවීමටත් දැව ආරක්ෂකයක් ලෙසත් භාවිතා කරයි.
දේවදාර ශාකයේ අන්තර්ගත රසායනික ගුණ අතර දේවදාර කාස්ඨයෙහි කෙලටේල් නම් තෛලමය දුම්මල පදාර්තයක් ඝන ටර්පන්ටයින් තෙල්ද අන්තර්ගත වන බව සදහන් වෙයි.